A Premier League-ben 2008. november 15-én debütált a Stoke City ellen. Tíz nappal később a Bajnokok Ligájában is lehetőséghez jutott, a Villarreal ellen. A klubvilágbajnokságra is elutazott csapatával, de ott nem léphetet pályára. 2009. január 4-én, egy Southampton elleni FA Kupa-meccsen megszerezte első gólját a Manchester Unitedben. A 2008–09-es szezon utolsó meccsén, a Hull City ellen győztes gólt szerzett egy távoli lövéssel. Nem sokkal később egy új, 2012-ig szóló szerződést kapott a Vörös Ördögöktől.